Storadyglis ferokaktusas

Storadyglis ferokaktusas (Ferocactus wislizeni) – kaktusinių (Cactaceae) šeimos augalas. Stiebas statinaitės formos, iki 2 m aukščio ir 80 cm skersmens. Ant stiebo briaunų išsidėsčiusios areolės, iš kurių auga iki 10 cm ilgio dygliai. Žiedai gelsvai oranžiniai. Vaisius ovalus, iki 5 cm ilgio.

Auga JAV Teksaso ir Arizonos valstijose, Meksikos šiaurinėje dalyje. Dažnai auginamas kaktusininkų kolekcijose.

Kaktusiniai